Μετανάστευση των Ελλήνων στο εξωτερικό την περίοδο της κρίσης (2008-2015): Πολιτικές και Δημογραφικές παράμετροι»
Creators: name: Παπαβραμίδης, Ευθύμιος Σάββα
Publisher: name: Aristotle University of Thessaloniki
Year: 2023
Subjects: Μετανάστευση
Οικονομική Κρίση
Δημογραφικό Πρόβλημα
Migration
Financial Crisis
Demographic problem

description: Η παρούσα διπλωματική εργασία έχει ως κύριο άξονα τη μετανάστευση του ελληνικού πληθυσμού την χρονική περίοδο 2008 έως 2015, ένα φαινόμενο το οποίο είναι διαχρονικό και απασχολεί πολλές δεκαετίες την ελληνική κοινωνία. Πιο συγκεκριμένα πρόκειται να αναλύσουμε ενδελεχώς την αθρόα μετακίνηση των Ελλήνων στο εξωτερικό κατά την διάρκεια της οικονομικής κρίσης. Αυτό το οποίο θα ερευνηθεί είναι τα αίτια που την πυροδότησαν και τις συνέπειες που είχε στις εκφάνσεις της ανθρώπινης ζωής: οικονομικές, κοινωνικές, πολιτικές και δημογραφικές. Αναλυτικότερα, σε οικονομικό επίπεδο η ύφεση στο εσωτερικό του κράτους προκάλεσε σοβαρές επιπτώσεις, καθώς επίσης επηρέασε σε μεγάλο βαθμό τους κόλπους της κοινωνίας. Οι αρνητικές αυτές διαστάσεις δεν άφησαν ανεπηρέαστο και το πολιτικό τοπίο της χώρας, καθώς αναδύθηκαν χρόνιες δυσλειτουργίες του συστήματος και προέκυψαν νέα ζητήματα. Ακόμα, ένα ζήτημα το οποίο θα αναλύσουμε με διεξοδικό τρόπο είναι αυτό του δημογραφικού προβλήματος και πώς αυτό επηρεάστηκε στα χρόνια της κρίσης. Στη συνέχεια αυτό που θα εντοπίσουμε είναι η λεγόμενη «διαρροή εγκεφάλων», το γνωστό φαινόμενο και σε διεθνές επίπεδο «brain drain», όπου παρατηρούνται μαζικές μετακινήσεις επιστημονικού προσωπικού, πιο συγκεκριμένα, άτομα νεαρής ηλικίας, τα οποία προσδοκούν ένα καλύτερο και ασφαλές εργασιακό περιβάλλον και γενικότερα πιο ιδανικές συνθήκες ζωής. Η γενικότερη αβεβαιότητα και ανεργία σε συνδυασμό με τους πενιχρούς μισθούς και τις περικοπές οδήγησαν μεγάλο μέρος του πληθυσμού να υλοποιήσει τη σκέψη της μετανάστευσης. Τέλος, καταλήγουμε σε ορισμένα συμπεράσματα όσον αφορά το φαινόμενο της μετανάστευσης των Ελλήνων τη συγκεκριμένη χρονική περίοδο που αναλύσαμε. Όσον αφορά το κομμάτι της βιβλιογραφικής αναφοράς υπάρχει ποικιλία τόσο ελληνόγλωσσης όσο και ξενόγλωσσης, που συνθέτουν μια ολοκληρωμένη εικόνα για το συγκεκριμένο θέμα. Έπειτα, έχουμε και την ερευνητική προσέγγιση με την οποία θα δούμε την κίνηση του πληθυσμού με βάση τις απογραφές που πραγματοποιήθηκαν το 2001 και το 2011 και θα παρατηρήσουμε τα γεωγραφικά και κοινωνικά χαρακτηριστικά της μετακίνησης αυτής.
description: The main focus of this thesis is the migration of the Greek population in the period 2008 to 2015, a phenomenon that has been a long-lasting phenomenon and has been a concern of Greek society for many decades. More specifically, we are going to analyse in detail the massive movement of Greeks abroad during the economic crisis. What will be investigated are the causes that triggered it and the consequences it had on the manifestations of human life: economic, social, political and demographic. More specifically, at the economic level, the recession within the state caused serious repercussions, as well as affecting the society at large. These negative dimensions did not leave the country's political landscape unaffected, as chronic dysfunctions of the system emerged and new issues emerged. Also, an issue that we will analyse in a thorough way is that of the demographic problem and how this has been affected in the in the years of crisis. What we will then identify is the so-called "brain drain", the phenomenon known internationally as the "brain drain", where there is a massive movement of scientific personnel, more specifically, young people, who expect a better and safer working environment and more ideal living conditions in general. General uncertainty and unemployment combined with meagre wages and cuts led a large part of the population to consider emigration. Finally, we come to some conclusions regarding the phenomenon of Greek migration in the specific period we have analysed. Regarding the part of the bibliographical reference, there is a variety of both Greek and foreign language literature, which compose a complete picture on the subject. Next, we have the research approach in which we will look at the movement of the population based on the censuses carried out in 2001 and 2011 and we will observe the geographical and social characteristics of this movement.